COMUNA SÂNTANDREI

Nr.11270 din 14.07.2021
INFORMARE privind intenţia de elaborare 

Plan Urbanistic Zonal ”Lotizare teren 
pentru locuințe și funcțiuni complementare localitatea Sântandrei,  
nr.cad.59752 și 59897, comuna Sântandrei, județul Bihor”
Proiectant: S.C. SIMSTA S.R.L.  – șef pr.arh. Valentin Andrei DOLOG, pr.arh.Ciprian Lipovan
Primăria comunei Sântandrei anunță intenția de elaborare a unui plan urbanistic zonal pentru lotizare terenuri în vederea construirii de locuințe și funcțiuni. complementare, sat Sântandrei, comuna Sântandrei, județul Bihor, la inițiativa proprietarilor Morar Mihai-Constantin (nr.cad.59752) și a celor reprezentați prin Lencar Horea (nr.cad.59897). 
Terenul propus pentru parcelare este situat în partea de vest a satului Sântandrei și se învecinează la nord cu drumul județean DJ 797, la vest cu str.Trandafirilor, la circa 35 m distanță, la est cu un teren arabil intravilan și la sud cu drumul identificat cu nr.cad. 10217.

Imobilul studiat este alcătuit din două terenuri identificate prin nr.cad.59752 (S=27598 mp) și nr.cad.59897 (S=de 16285 mp), având suprafața totală de 43883 mp.
Accesul la teren se face direct din drumul județean DJ 797 sau din drumul cu nr.cad.10217. 
Conform PUG valabil din 2006, terenul studiat se află în UTR2 – subzona L3 de locuințe cu funcțiuni complementare cu interdicție de construire până la întocmire de PUZ. Ca urmare, pentru a fi construibil pentru locuințe se va elabora un plan urbanistic zonal.
Prin P.U.Z. se va propune crearea a două drumuri noi de acces, unul de 9 m lățime cu parcele de locuințe pe o singură parte și altul de 12 m lățime cu parcele distribuite pe ambele părți. 
Reglementările propuse vor defini funcțiunea zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 
Terenul ce se doreste a fi parcelat este traversat de rețeaua LEA de 110 KV pentru care se prevede un spațiu de protecție cu lățimea totală de 37m. De aceea se va propune amplasarea zonei pentru obiective de utilitate publică – spații verzi 5% din teren spre DJ  în zona de protecție LEA.              Pentru asigurarea cu energie electrică, gaz apă și canalizare a viitoarelor parcele, se va face extinderea pe noile drumuri direct din rețelele existente pe drumul județean.
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul Regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 14.07. – 23.07.2021. Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.15,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii.

